ЗАЦВЯРДЖАЮ

Намеснік Міністра адукацыі

Рэспублікі Беларусь

\_\_\_\_\_\_\_\_\_\_\_\_\_\_\_\_А.У. Кадлубай

«24» чэрвеня 2020 г.

**ІНСТРУКТЫЎНА-МЕТАДЫЧНАЕ ПІСЬМО**

**МІНІСТЭРСТВА АДУКАЦЫІ РЭСПУБЛІКІ БЕЛАРУСЬ**

**«Аб арганізацыі ў 2020/2021 навучальным годзе адукацыйнага працэсу пры вывучэнні вучэбных прадметаў і правядзенні факультатыўных заняткаў пры рэалізацыі адукацыйных праграм агульнай сярэдняй адукацыі»**

**АГУЛЬНЫЯ ПАЛАЖЭННІ. АСАБЛІВАСЦІ АРГАНІЗАЦЫІ АДУКАЦЫЙНАГА ПРАЦЭСУ**

Асаблівасці арганізацыі адукацыйнага працэсу пры рэалізацыі адукацыйных праграм агульнай сярэдняй адукацыі ў 2020/2021 навучальным годзе абумоўлены:

забеспячэннем роўных умоў для атрымання агульнай сярэдняй адукацыі ва ўсіх відах устаноў агульнай сярэдняй адукацыі;

пачаткам пераходу на абноўлены змест адукацыйнай праграмы сярэдняй адукацыі;

актуальнасцю арганізацыі адукацыйнага працэсу на аснове і ў спалучэнні сістэмна-дзейнаснага, культуралагічнага, асобасна арыентаванага і кампетэнтнаснага падыходаў.

У 2020/2021 навучальным годзе абноўлены змест вучэбных прадметаў вывучаюць вучні X класа. Вучэбныя праграмы па вучэбных прадметах зацверджаны пастановай Міністэрства адукацыі Рэспублікі Беларусь ад 19.06.2020 № 140.

Пры рэалізацыі адукацыйнай праграмы базавай адукацыі вывучэнне на павышаным узроўні вучэбнага прадмета «Замежная мова» пачынаецца з V класа, іншых вучэбных прадметаў – з VIII класа.

Дадаткова вылучаныя вучэбныя гадзіны на тыдзень для вывучэння асобных вучэбных прадметаў на павышаным узроўні ў VIII і IX класах выкарыстоўваюцца на арганізацыю і стымуляванне вучэбнай дзейнасці вучняў па авалоданні сістэмнымі ведамі, уменнямі аперыраваць імі пры выкананні вучэбных і набліжаных да рэальных умоў заданняў. Рэкамендацыі па арганізацыі вывучэння на павышаным узроўні вучэбных прадметаў у VIII і IX класах размешчаны на нацыянальным адукацыйным партале: [*https://adu.by*](https://adu.by) */* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Вучэбныя прадметы. V–XI класы*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021.html).

З мэтай захавання здароўя вучняў, падтрымання іх працаздольнасці на працягу вучэбнага дня, тыдня, навучальнага года, неабходнай рухальнай актыўнасці адукацыйны працэс пры рэалізацыі адукацыйных праграм арганізуецца ў адпаведнасці з патрабаваннямі Спецыфічных санітарна-эпідэміялагічных патрабаванняў, зацверджаных пастановай Савета Міністраў Рэспублікі Беларусь ад 07.08.2019 № 525; Санітарных норм і правілаў «Патрабаванні для ўстаноў агульнай сярэдняй адукацыі», зацверджаных пастановай Міністэрства аховы здароўя Рэспублікі Беларусь ад 27 снежня 2012 г. № 206 (рэд. ад 03.05.2018).

Фарміраванне вопыту дзейнасці вучняў на аснове набытых ведаў для вырашэння шырокага дыяпазону жыццёвых задач у розных сферах дзейнасці чалавека, зносін і сацыяльных адносін з'яўляецца актуальным аспектам адукацыйнага працэсу пры рэалізацыі адукацыйных праграм агульнай сярэдняй адукацыі.

Вынікі ўдзелу 15-гадовых вучняў Рэспублікі Беларусь у міжнародным параўнальным даследаванні PISA 2018 па трох напрамках (чытацкая пісьменнасць, матэматычная і прыродазнаўчая пісьменнасць) паказваюць, у прыватнасці, на тое, што:

вопыт іх працы з тэкстамі ў найбольшай ступені звязаны з мастацкай літаратурай і ў значна меншай ступені – з несуцэльнымі тэкстамі (тэкстамі, якія змяшчаюць дыяграмы, карты, табліцы або графікі), а таксама з тэкстамі са спасылкамі на інтэрнэт-старонкі (пры гэтым менавіта досвед працы з несуцэльных тэкстамі дазволіў вучням атрымаць найбольш высокія вынікі);

аналіз дадзеных, якія неабходна атрымаць з табліц і дыяграм, рашэнне задач, умова якіх дапоўнена ілюстрацыяй, выклікалі цяжкасці пры выкананні заданняў з матэматычным зместам;

камбінаваныя заданні, якія ўключаюць сімуляцыю, выбар, аналіз графіка, устанаўленне паслядоўнасці і адпаведнасці, а таксама тэкст у розных камбінацыях, выклікалі найбольшыя цяжкасці пры выкананні заданняў з прыродазнаўчым зместам.

Падтрыманню матывацыі на высокім узроўні, фарміраванню метапрадметных уменняў і навыкаў, рэалізацыі міжпрадметных сувязей спрыяюць выкарыстанне выхаваўчага патэнцыялу зместу навучальных і факультатыўных заняткаў, разнастайныя формы актыўнай дзейнасці вучняў (франтальная, індывідуальная, групавая), спосабы арганізацыі вучэбна-пазнавальнай дзейнасці.

Для I-IX класаў па ўсіх вучэбных прадметах выдадзена серыя дапаможнікаў «Кампетэнтнасны падыход». Дыдактычныя матэрыялы носяць практыка-арыентаваны характар, прызначаны для фарміравання прадметных кампетэнцый і накіраваны на засваенне вучнямі вучэбнага матэрыялу пры ажыццяўленні розных відаў дзейнасці: пазнавальнай, камунікатыўнай, пошукавай, творчай і інш. Гэта адпавядае сучасным адукацыйным тэндэнцыям і, у прыватнасці, падыходам, якія рэалізуюцца ў заданнях міжнароднага даследавання якасці адукацыі PISA. Настаўнік з улікам асаблівасцяў пэўнага класа і вырашаемых адукацыйных задач вызначае спосабы выкарыстання названых матэрыялаў. Дыягнастычныя матэрыялы могуць выкарыстоўвацца для праверкі і ацэнкі адукацыйных вынікаў пры ажыццяўленні паўрочнага або тэматычнага кантролю ў працэсе франтальнай, індывідуальнай або групавой працы. Выкарыстанне названых матэрыялаў дазволіць метадычна пісьменна арганізаваць працу па дасягненню адукацыйных вынікаў, прадугледжаных вучэбнай праграмай, у кантэксце кампетэнтнаснага падыходу.

Звяртаем увагу, што матэрыялы серыі «Кампетэнтнасны падыход» адлюстроўваюць асаблівасці заданняў па ацэнцы чытацкай, матэматычнай і прыродазнаўчай пісьменнасці, прадстаўленых у міжнародным даследаванні якасці адукацыі PISA. Гэта дазваляе выкарыстоўваць іх у адукацыйным працэсе як аналаг заданняў даследавання PISA для азнаямлення вучняў з фармулёўкамі пытанняў, асаблівасцямі інтэрпрэтацыі вывучаемага матэрыялу, патрабаваннямі да вынікаў выканання заданняў.

**Да новага навучальнага года**:

зацверджаны тыпавыя вучэбныя планы агульнай сярэдняй адукацыі (пастанова Міністэрства адукацыі Рэспублікі Беларусь ад 06.05.2020 № 83);

вызначана працягласць чвэрцяў і канікул у 2020/2021 навучальным годзе (пісьмо Міністэрства адукацыі Рэспублікі Беларусь ад 12.02.2020 № 02-01-19/1432/дс «Аб завяршэнні 2019/2020 навучальнага года і правядзенні выпускных экзаменаў ва ўстановах адукацыі, якія рэалізуюць адукацыйныя праграмы агульнай сярэдняй адукацыі, спецыяльнай адукацыі на ўзроўні агульнай сярэдняй адукацыі»);

вызначаны пералік вучэбных прадметаў, па якіх праводзяцца выпускныя экзамены, формы правядзення выпускных экзаменаў пры правядзенні ў 2020/2021 навучальным годзе выніковай атэстацыі вучняў (пастанова Міністэрства адукацыі Рэспублікі Беларусь ад 18.06.2020 № 135);

распрацаваны рэкамендацыі па арганізацыі адукацыйнага працэсу ў адпаведнасці з абноўленымі вучэбнымі праграмамі па вучэбных прадметах для X класа.

**НАРМАТЫЎНАЕ ПРАВАВОЕ ЗАБЕСПЯЧЭННЕ**

Кодэкс Рэспублікі Беларусь аб адукацыі;

Палажэнне аб бесперапынным прафесійным навучанні па прафесіях рабочых, зацверджанае пастановай Савета Міністраў Рэспублікі Беларусь ад 15.07.2011 № 954 (рэд. ад 26.12.2018);

Адукацыйныя стандарты агульнай сярэдняй адукацыі, зацверджаныя пастановай Міністэрства адукацыі Рэспублікі Беларусь ад 26.12.2018 № 125;

Палажэнне аб установе агульнай сярэдняй адукацыі, зацверджанае пастановай Міністэрства адукацыі Рэспублікі Беларусь ад 20.12.2011 № 283 (рэд. ад 02.12.2019) (далей – Палажэнне аб установе агульнай сярэдняй адукацыі);

Спецыфічныя санітарна-эпідэміялагічныя патрабаванні, зацверджаныя пастановай Савета Міністраў Рэспублікі Беларусь ад 07.08.2019 № 525 (далей – Спецыфічныя санітарна-эпідэміялагічныя патрабаванні);

Санітарныя нормы і правілы «Патрабаванні для ўстаноў агульнай сярэдняй адукацыі», зацверджаныя пастановай Міністэрства аховы здароўя Рэспублікі Беларусь ад 27.12.2012 № 206 (рэд. ад 03.05.2018) (далей – Санітарныя нормы і правілы);

Пералік мэблі, інвентара і сродкаў навучання, неабходных для арганізацыі адукацыйнага працэсу ўстановамі адукацыі, якія рэалізуюць адукацыйныя праграмы агульнай сярэдняй адукацыі, зацверджаны пастановай Міністэрства адукацыі Рэспублікі Беларусь ад 12.06.2014 № 75 (у рэд. ад 16.10.2018);

Правілы бяспекі пры арганізацыі адукацыйнага працэсу па вучэбных прадметах (дысцыплінах) «Хімія» і «Фізіка» ва ўстановах адукацыі Рэспублікі Беларусь, зацверджаныя пастановай Міністэрства адукацыі Рэспублікі Беларусь ад 26.03.2008 № 26;

Пералік дакументаў Нацыянальнага архіўнага фонду Рэспублікі Беларусь, якія ўтвараюцца ў працэсе дзейнасці Міністэрства адукацыі Рэспублікі Беларусь, структурных падраздзяленняў абласных і Мінскага гарадскога выканаўчых камітэтаў, якія ажыццяўляюць дзяржаўна-ўладныя паўнамоцтвы ў сферы адукацыі і па справах моладзі, дзяржаўных арганізацый, падпарадкаваных Міністэрству адукацыі Рэспублікі Беларусь, з указаннем тэрмінаў захоўвання, устаноўлены ў дадатку да пастановы Міністэрства адукацыі Рэспублікі Беларусь ад 24.05.2012 № 52 (рэд. ад 04.05.2019);

Пералік дакументаў, абавязковых для вядзення асобнымі педагагічнымі работнікамі ўстаноў адукацыі, якія рэалізуюць адукацыйныя праграмы агульнай сярэдняй адукацыі, устаноўлены пастановай Міністэрства адукацыі Рэспублікі Беларусь ад 27.12.2017 № 164;

Нормы ацэнкі вынікаў вучэбнай дзейнасці вучняў агульнаадукацыйных устаноў па вучэбных прадметах, зацверджаныя загадам Міністэрства адукацыі Рэспублікі Беларусь ад 29.05.2009 № 674 (рэд. ад 29.09.2010);

Правілы правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджаныя пастановай Міністэрства адукацыі Рэспублікі Беларусь ад 20.06.2011 № 38 (рэд. ад 28.01.2019) (далей – Правілы правядзення атэстацыі);

Пералік вучэбных прадметаў, па якіх праводзяцца выпускныя экзамены, формы правядзення выпускных экзаменаў у 2020/2021 навучальным годзе, зацверджаны пастановай Міністэрства адукацыі Рэспублікі Беларусь ад 18.06.2020 № 135;

Інструкцыя аб парадку запаўнення дакументаў аб адукацыі, дадаткаў да іх, дакументаў аб навучанні, уліку і выдачы дакументаў аб навучанні, уліку і выдачы дакументаў аб адукацыі, дадаткаў да іх, залатога, сярэбранага медалёў, дакументаў аб навучанні, зацверджаная пастановай Міністэрства адукацыі Рэспублікі Беларусь ад 27.07.2011 № 194 (рэд. ад 08.06.2017);

Інструкцыя аб парадку вызначэння аплачваемых гадзін арганізацыйна-выхаваўчай работы і дадатковага кантролю вучэбнай дзейнасці вучняў ва ўстановах адукацыі, зацверджаная пастановай Міністэрства адукацыі Рэспублікі Беларусь ад 25.11.2004 № 70 (рэд. ад 22.07.2013);

Канцэпцыя развіцця прафесійнай арыентацыі моладзі ў Рэспубліцы Беларусь, зацверджаная пастановай Міністэрства працы і сацыяльнай абароны Рэспублікі Беларусь, Міністэрства эканомікі Рэспублікі Беларусь, Міністэрства адукацыі Рэспублікі Беларусь ад 31.03.2014 № 15/27/23.

Комплексную інфармацыйную падтрымку ўсім удзельнікам адукацыйнага працэсу забяспечвае **нацыянальны адукацыйны партал** *(*[*https://adu.by/*](https://adu.by/)*)*.

У дапамогу педагагічным работнікам рэкамендуюцца наступныя раздзелы партала:

*«Нарматыўныя прававыя дакументы»* (у раздзеле прадстаўлены нарматыўныя прававыя акты, якія рэгламентуюць адукацыйную дзейнасць ва ўстановах адукацыі Рэспублікі Беларусь): [*https://adu.by/ru/uchitelyu/normativnye-pravovye-dokumenty.html*](https://adu.by/ru/uchitelyu/normativnye-pravovye-dokumenty.html);

*«Адукацыйны працэс. 2020/2021 навучальны год»* (у раздзеле прадстаўлены тыпавыя вучэбныя планы агульнай сярэдняй адукацыі на 2020/2021 навучальны год; вучэбныя праграмы па вучэбных прадметах; вучэбныя праграмы факультатыўных заняткаў; інструктыўна-метадычныя пісьмы Міністэрства адукацыі Рэспублікі Беларусь; нормы ацэнкі вынікаў вучэбнай дзейнасці вучняў; пералікі вучэбных выданняў для настаўнікаў і вучняў; каляндарна-тэматычнае планаванне; метадычныя рэкамендацыі па арганізацыі адукацыйнага працэсу ў адпаведнасці з абноўленымі вучэбнымі праграмамі і інш.): [*https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021.html*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021.html). Раздзел структураваны па назвах вучэбных прадметаў;

*«Профільнае навучанне»* (у раздзеле прадстаўлены актуальныя матэрыялы па пытаннях арганізацыі дапрофільной падрыхтоўкі і профільнага навучання): [*https://www.adu.by/ru/homepage/prof-oby-1.html*](https://www.adu.by/ru/homepage/prof-oby-1.html)*;*

*«Мерапрыемствы»* (у раздзеле прадстаўлена актуальная інфармацыя аб мерапрыемствах, у якіх могуць прыняць удзел педагогі, кіраўнікі ўстаноў адукацыі, спецыялісты рэгіянальных органаў кіравання адукацыяй, вучні): [*https://www.adu.by/ru/uchitelyu/meropriyatiya-seminary-konferentsii-konkursy-i-dr.html*](https://www.adu.by/ru/uchitelyu/meropriyatiya-seminary-konferentsii-konkursy-i-dr.html)*;*

*«Педагагічная майстэрня»* (у раздзеле прадстаўлены артыкулы, сцэнарыі мерапрыемстваў, канспекты ўрокаў, відэаўрокі настаўнікаў па розных вучэбных прадметах і іншыя матэрыялы, накіраваныя на ўдасканаленне прафесійнага майстэрства педагагічных работнікаў): [*https://www.adu.by/ru/uchitelyu/pedmasterskaya.html*](https://www.adu.by/ru/uchitelyu/pedmasterskaya.html)*;*

*«Электроннае навучанне»* (у раздзеле прадстаўлены электронныя адукацыйныя рэсурсы (далей – ЭАР) для дашкольнай, агульнай сярэдняй, спецыяльнай адукацыі): [*http://e-vedy.adu.by*](http://e-vedy.adu.by/);

*«Дыстанцыйны ўсенавуч для настаўніка»:* [*http://e-asveta.adu.by*](http://e-asveta.adu.by); інтэрнэт-рэсурс па суправаджэнні інтэрнэт-алімпіяд, турніраў і конкурсаў па вучэбных прадметах: [*http://olimp.adu.by*](http://olimp.adu.by/)*;*

*«Электронная бібліятэка»* (у раздзеле прадстаўлены электронныя версіі падручнікаў і вучэбных дапаможнікаў для ўстаноў агульнай сярэдняй адукацыі, электронныя сродкі навучання, электронныя дадаткі да падручнікаў): [*https://adu.by/ru/homepage/elektronnaya-biblioteka.html*](https://adu.by/ru/homepage/elektronnaya-biblioteka.html);

*«Новыя вучэбныя праграмы»* (у раздзеле прадстаўлены абноўленыя вучэбныя праграмы для ўстаноў агульнай сярэдняй адукацыі): [*https://adu.by/ru/uchitelyu/novye-uchebniki-novye-uchebnye-programmy/novye-uchebnye-programma2.html*](https://adu.by/ru/uchitelyu/novye-uchebniki-novye-uchebnye-programmy/novye-uchebnye-programma2.html)*;*

*«Новыя падручнікі: вывучаем, абмяркоўваем»* (у раздзеле размешчаны новыя вучэбныя дапаможнікі для ўстаноў агульнай сярэдняй адукацыі, распрацаваныя аўтарскімі калектывамі – пераможцамі конкурсу на стварэнне вучэбных дапаможнікаў): [*https://adu.by/ru/uchitelyu/novye-uchebniki-novye-uchebnye-programmy/novye-uchebniki2.html*](https://adu.by/ru/uchitelyu/novye-uchebniki-novye-uchebnye-programmy/novye-uchebniki2.html)*.* З прапановамі і заўвагамі па зместу абноўленых вучэбных праграм і новых вучэбных дапаможнікаў можна звяртацца на інфалінію партала;

*«Арганізацыя выхавання»* (у раздзеле размешчаны нарматыўныя прававыя акты, інструктыўна-метадычныя матэрыялы ў сферы выхавання і дадатковай адукацыі дзяцей і моладзі, якая навучаецца, тыпавыя праграмы дадатковай адукацыі дзяцей і моладзі, артыкулы па тэорыі і практыцы выхавання): [*https://adu.by/ru/homepage/obrazovatelnyj-protsess-2020-2021-uchebnyj-god/organizatsiya-vospitaniya-2020-2021.html*](https://adu.by/ru/homepage/obrazovatelnyj-protsess-2020-2021-uchebnyj-god/organizatsiya-vospitaniya-2020-2021.html).

**НАВУКОВА-МЕТАДЫЧНАЕ ЗАБЕСПЯЧЭННЕ**

**Вучэбна-праграмная дакументацыя адукацыйных праграм агульнай сярэдняй адукацыі**

***Тыпавыя вучэбныя планы*** для ўсіх відаў устаноў агульнай сярэдняй адукацыі зацверджаны пастановай Міністэрства адукацыі Рэспублікі Беларусь ад 06.05.2020 № 83 *(*[*https://edu.gov.by/sistema-obrazovaniya/glavnoe-upravlenie-obshchego-srednego-doshkolnogo-i-spetsialnogo-obrazovaniya/srenee-obr/tipovye-uchebnye-plany/index.php*](https://edu.gov.by/sistema-obrazovaniya/glavnoe-upravlenie-obshchego-srednego-doshkolnogo-i-spetsialnogo-obrazovaniya/srenee-obr/tipovye-uchebnye-plany/index.php)*;* [*https://adu.by/*](https://adu.by/)[*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Тыпавыя вучэбныя планы ўстаноў агульнай сярэдняй адукацыі*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/3767-tipovye-uchebnye-plany-uchrezhdenij-obshchego-srednego-obrazovaniya.html)*).*

***Вучэбныя праграмы*** па ўсіх вучэбных прадметах для кожнага класа размешчаны на нацыянальным адукацыйным партале [*https://adu.by*](https://adu.by) */* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Вучэбныя прадметы. I–IV класы*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)*;* [*V–XI класы*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021.html).

**Звяртаем увагу**, што колькасць вучэбных гадзін, адведзеная ў вучэбнай праграме па вучэбным прадмеце на вывучэнне зместу адпаведнай тэмы, з'яўляецца прыкладнай і залежыць ад выбару настаўнікам педагагічна абгрунтаваных метадаў навучання і выхавання. Настаўнік мае права пераразмеркаваць колькасць гадзін на вывучэнне тэм у межах агульнай колькасці гадзін на вывучэнне вучэбнага прадмета ў канкрэтным класе.

Асаблівасці арганізацыі адукацыйнага працэсу пры вывучэнні вучэбных прадметаў выкладзены ў дадатках 1–22 да гэтага пісьма.

**Вучэбныя выданні**

У 2020/2021 навучальным годзе для ўстаноў агульнай сярэдняй адукацыі з беларускай і (або) рускай мовамі навучання і выхавання рэкамендаваны падручнікі і вучэбныя дапаможнікі, пералік якіх змешчаны на нацыянальным адукацыйным партале *(https://adu.by /* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Пералікі вучэбных выданняў*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/3783-perechni-uchebnykh-izdanij.html)*)*, а таксама апублікаваны ў бюлетэні Міністэрства адукацыі Рэспублікі Беларусь «Зборнік нарматыўных дакументаў» (2020 г., № 9).

На нацыянальным адукацыйным партале ў раздзеле *«Электронныя версіі падручнікаў»* *(*[*http://e-padruchnik.adu.by*](http://e-padruchnik.adu.by)*)* можна знайсці электронныя версіі ўсіх вучэбных выданняў, якія выкарыстоўваюцца ў адукацыйным працэсе.

Дадатковыя матэрыялы па новых тэмах, якія распрацаваны ў адпаведнасці з абноўленымі вучэбнымі праграмамі, але не прадстаўлены ў вучэбных дапаможніках па вучэбных прадметах, размяшчаюцца на партале: [*https://adu.by*](https://adu.by) */* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Вучэбныя прадметы. I–IV класы*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)*;* [*V–XI класы*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021.html).

**Вучэбна-метадычныя комплексы для факультатыўных заняткаў**

Для правядзення факультатыўных заняткаў прапануецца выкарыстоўваць вучэбна-метадычныя комплексы (вучэбныя праграмы, дапаможнікі для настаўніка і вучняў) (далей – ВМК), зацверджаныя ў адпаведнасці з заканадаўствам.

Звяртаем увагу, што ў адукацыйным працэсе могуць выкарыстоўвацца ***вучэбныя праграмы факультатыўных заняткаў***, у тым ліку тыя, якія раскрываюць гістарычныя, геаграфічныя, сацыяльна-эканамічныя, культурныя асаблівасці рэгіёнаў Рэспублікі Беларусь, ***зацверджаныя Міністэрствам адукацыі Рэспублікі Беларусь у 2020 годзе***.

Пералік ВМК для факультатыўных заняткаў, а таксама вучэбныя праграмы факультатыўных заняткаў, кампаненты асобных ВМК размешчаны на нацыянальным адукацыйным партале [*https://adu.by*](https://adu.by) */* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Вучэбныя прадметы. I–IV класы*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)*;* [*V–XI класы*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021.html).

**Кантроль вынікаў вучэбнай дзейнасці вучняў. Кантрольна-вымяральныя матэрыялы**

Асноўныя віды кантролю ажыццяўляюцца ў вуснай, пісьмовай, практычнай формах і ў іх спалучэнні. Выбар формы кантролю залежыць ад узроставых і індывідуальных асаблівасцей вучняў, зместу і спецыфікі вучэбнага прадмета, колькасці вучэбных гадзін, што вылучаюцца на яго вывучэнне, этапу вывучэння тэмы і асноўных патрабаванняў да вынікаў вучэбнай дзейнасці вучняў.

Пералік вучэбных прадметаў, па якіх праводзяцца кантрольныя работы ў пісьмовай форме, іх колькасць на працягу навучальнага года па класах I, II і III ступеняў агульнай сярэдняй адукацыі вызначаны Метадычнымі рэкамендацыямі па фарміраванні культуры вуснага і пісьмовага маўлення ва ўстановах адукацыі, якія рэалізуюць адукацыйныя праграмы агульнай сярэдняй адукацыі, зацверджанымі 24.06.2020 намеснікам Міністра адукацыі Рэспублікі Беларусь.

У адпаведнасці са Спецыфічнымі санітарна-эпідэміялагічнымі патрабаваннямі (часткі першая і другая пункта 67), Санітарнымі нормамі і правіламі (пункт 110):

кантрольныя работы праводзяцца ў адпаведнасці з графікам, зацверджаным кіраўніком установы адукацыі, не больш чым па адным вучэбным прадмеце на дзень у адным класе;

правядзенне кантрольных работ у панядзелак, пятніцу і на апошніх гадзінах вучэбных заняткаў забаронена.

Пры ажыццяўленні кантролю вынікаў вучэбнай дзейнасці вучняў у VIII-XI класах настаўнікі могуць выкарыстоўваць кантрольна-вымяральныя матэрыялы па адпаведным вучэбным прадмеце. Пералік выдадзеных кантрольна-вымяральных матэрыялаў, а таксама кантрольна-вымяральныя матэрыялы па асобных вучэбных прадметах размешчаны на нацыянальным адукацыйным партале: *https://adu.by /* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Пералікі дапаможнікаў для педагогаў устаноў агульнай сярэдняй адукацыі*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/3784-perechni-posobij-dlya-pedagogov-uchrezhdenij-obshchego-srednego-obrazovaniya.html).

**Электронныя сродкі навучання**

Нацыянальным інстытутам адукацыі распрацавана больш за 200 электронных адукацыйных рэсурсаў (далей – ЭАР). Кожны ЭАР па вучэбным прадмеце ўключае наступныя асноўныя блокі:

даведачна-інфармацыйны (уключае электронныя энцыклапедыі, даведнікі, хрэстаматыі і іншыя матэрыялы), які можа выкарыстоўвацца пры правядзенні вучэбных, факультатыўных заняткаў, адукацыйных мерапрыемстваў;

кантрольна-дыягнастычны, які змяшчае вучэбны матэрыял для тэматычнага кантролю вынікаў вучэбнай дзейнасці вучняў;

інтэрактыўны, прызначаны для замацавання і адпрацоўкі засвоеных ведаў і ўменняў вучняў па вучэбным прадмеце.

Усе распрацаваныя ЭАР размешчаны на нацыянальным адукацыйным партале ў раздзеле «Электроннае навучанне» *(*[*http://e-vedy.adu.by*](http://e-vedy.adu.by/)*).* Матэрыялы даступныя для ўсіх жадаючых на бязвыплатнай аснове пасля працэдуры рэгістрацыі.

У адукацыйным працэсе могуць выкарыстоўвацца ЭАР, адзначаныя дыпломамі I, II, III ступені на заключным этапе штогадовага рэспубліканскага конкурсу «Камп'ютар. Адукацыя. Інтэрнэт». Дадзеныя ЭАР размешчаны на нацыянальным адукацыйным партале *(*[*http://e-asveta.adu.by/index.php/koi/proektyi-pobediteli-koi/*](http://e-asveta.adu.by/index.php/koi/proektyi-pobediteli-koi/)*).*

**Інфармуем**, што да 1 верасня 2020 г. электронныя дадаткі да вучэбных дапаможнікаў па замежных мовах будуць даступныя па спасылцы: [*http://lingvo.adu.by/*](http://lingvo.adu.by/)*.* Пачне функцыянаваць інтэрнэт-рэсурс «Профільнае навучанне» ([*profil.adu.by*](http://profil.adu.by/)*),* сродкамі якога будзе ажыццяўляцца вучэбна-метадычная падтрымка вывучэння зместу вучэбных прадметаў на павышаным узроўні ў X класе (да 1 верасня 2021 г. вучэбна-метадычная падтрымка вывучэння зместу вучэбных прадметаў на павышаным узроўні будзе ажыццяўляцца для XI класа).

**Вучэбныя выданні для настаўнікаў і вучняў**

У дадатак да падручнікаў і вучэбных дапаможнікаў па кожным вучэбным прадмеце маюцца вучэбна-метадычныя дапаможнікі для настаўнікаў, а таксама выданні для вучняў, якія могуць выкарыстоўвацца ў адукацыйным працэсе, аднак **не з'яўляюцца абавязковымі**. Пералікі вучэбных выданняў размешчаны на нацыянальным адукацыйным партале *(https://adu.by /* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Пералікі дапаможнікаў для педагогаў устаноў агульнай сярэдняй адукацыі*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/3784-perechni-posobij-dlya-pedagogov-uchrezhdenij-obshchego-srednego-obrazovaniya.html)*;* [*Пералікі дапаможнікаў для вучняў устаноў агульнай сярэдняй адукацыі*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/3785-perechni-posobij-dlya-uchashchikhsya-uchrezhdenij-obshchego-srednego-obrazovaniya.html)*).*

**Звяртаем асаблівую ўвагу на тое, што рабочыя сшыткі на друкаванай аснове не з'яўляюцца абавязковымі для выкарыстання ўсімі вучнямі, за выключэннем рабочага сшытка па матэматыцы для вучняў I класа. Настаўнік не мае права патрабаваць ад вучняў набыцця рабочых сшыткаў на друкаванай аснове.**

У прадметных навукова-метадычных часопісах сістэматычна публікуюцца метадычныя і дыдактычныя матэрыялы, закліканыя дапамагчы настаўніку пры падрыхтоўцы да вучэбных і факультатыўных заняткаў, у арганізацыі пазакласных мерапрыемстваў.

Пералік артыкулаў, апублікаваных у навукова-метадычных часопісах і рэкамендуемых для выкарыстання ў адукацыйным працэсе, размешчаны на нацыянальным адукацыйным партале [*https://adu.by*](https://adu.by) */* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Вучэбныя прадметы. I–IV класы*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)*;* [*V–XI класы*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021.html)*.*

Улічваючы вялікі **адукацыйны патэнцыял экскурсій**, значную колькасць разнапланавых экскурсійных аб'ектаў і турыстычных маршрутаў мясцовага значэння, лічым неабходным актывізаваць выкарыстанне гэтай формы работы з улікам прынцыпу тэрытарыяльнай даступнасці, а таксама неабходнасці ўключэння рэгіянальнага краязнаўчага кампанента ў адукацыйны працэс. З гэтай мэтай распрацаваны Пералік экскурсійных аб'ектаў і турыстычных маршрутаў, рэкамендуемых для наведвання навучэнцамі ў межах правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах.

Абавязковай умовай з'яўляецца выкарыстанне ў адукацыйным працэсе вынікаў азнаямлення вучняў з выдатнымі мясцінамі Беларусі. З гэтай мэтай у пераліку аб'ектаў пазначаны раздзелы (тэмы) вучэбнай праграмы, у межах вывучэння якіх неабходна прапаноўваць вучням заданні з апорай на веды, уражанні, уяўленні, набытыя падчас экскурсійных праграм.

**Пералік экскурсійных аб'ектаў і турыстычных маршрутаў**, рэкамендуемых для наведвання вучнямі, размешчаны на нацыянальным адукацыйным партале: *https://adu.by /* [*Адукацыйны працэс. 2020/2021 навучальны год / Арганізацыя выхавання*](https://adu.by/ru/homepage/obrazovatelnyj-protsess-2020-2021-uchebnyj-god/organizatsiya-vospitaniya-2020-2021.html)*.*

**ПЛАНАВАННЕ ПА ВУЧЭБНЫМ ПРАДМЕЦЕ. ВЯДЗЕННЕ ПЛАНАВАЙ І ЎЛІКОВА-СПРАВАЗДАЧНАЙ ДАКУМЕНТАЦЫІ**

Пасадавымі абавязкамі настаўніка, вызначанымі ў выпуску 28 Адзінага кваліфікацыйнага даведніка пасад служачых «Пасады служачых, занятых у адукацыі», зацверджанага пастановай Міністэрства працы Рэспублікі Беларусь ад 28 красавiка 2001 г. № 53 (рэд. ад 03.10.2017), прадугледжана ажыццяўленне планавання па вучэбным прадмеце і вядзенне планавай і ўлікова-справаздачнай дакументацыі.

Планаванне па вучэбным прадмеце ўключае ў сябе каляндарна-тэматычнае планаванне (на навучальны год), паўрочнае планаванне (на кожныя вучэбныя заняткі) і афармляецца настаўнікам на свой погляд на электронным або папяровым носьбіце (друкаваным ці рукапісным).

Згодна з пасадавымі абавязкамі настаўнік распрацоўвае каляндарна-тэматычнае планаванне (далей – КТП) з улікам часу, адведзенага ў вучэбнай праграме на вывучэнне асобных тэм па адпаведным вучэбным прадмеце. Дадзенае КТП зацвярджаецца кіраўніком установы адукацыі да пачатку навучальнага года.

Настаўнік мае права выкарыстоўваць прыкладнае КТП па вучэбным прадмеце, рэкамендаванае Навукова-метадычнай установай «Нацыянальны інстытут адукацыі» Міністэрства адукацыі Рэспублікі Беларусь (далей – НІА). Прыкладнае КТП для X класа размешчана на нацыянальным адукацыйным партале. Пры выкарыстанні КТП, рэкамендаванага НІА, настаўнік можа ўносіць на працягу навучальнага года ў межах вучэбных гадзін, адведзеных на вывучэнне вучэбнага прадмета, у прыкладнае КТП карэктывы ў залежнасці ад узроўню вынікаў вучэбнай дзейнасці і пазнавальных магчымасцяў вучняў, іншых аб'ектыўных абставінаў. У рубрыцы «Для заўваг» або на асобным аркушы, які ўкладаецца ў дапаможнік для настаўнікаў устаноў агульнай сярэдняй адукацыі «Прыкладнае каляндарна-тэматычнае планаванне», настаўнік фіксуе ўнесеныя змены, якія **ўзгадняе з кіраўніком установы адукацыі**.

Аналагічным чынам афармляецца КТП пры арганізацыі вывучэння на II ступені агульнай сярэдняй адукацыі вучэбнага прадмета на павышаным узроўні: пры выкарыстанні дапаможніка «Прыкладнае каляндарна-тэматычнае планаванне» ў рубрыцы «Для заўваг» або на асобным аркушы, які ўкладаецца ў гэты дапаможнік, настаўнік фіксуе ўнесеныя дапаўненні і **ўзгадняе** ўнесеныя дапаўненні **з кіраўніком установы адукацыі**.

Структурнымі элементамі **паўрочнага планавання** могуць быць: тэма ўрока, тып урока, арганізацыйная форма правядзення ўрока, мэты і задачы ўрока, абсталяванне, якое выкарыстоўваецца на ўроку, апісанне дзейнасці настаўніка і асноўных відаў дзейнасці вучняў, дамашняе заданне. Пры пастаноўцы мэты вучэбных заняткаў варта арыентавацца на задачы вывучэння вучэбнага прадмета і асноўныя патрабаванні да вынікаў вучэбнай дзейнасці вучняў, вызначаныя ў вучэбнай праграме.

Пры вызначэнні дамашняга задання ў паўрочным планаванні неабходна ўлічваць, што **асноўны вучэбны матэрыял павінен быць засвоены вучнямі на вучэбных занятках**. Асноўная функцыя дамашняга задання (задання для самастойнай работы) – замацаванне вывучанага вучэбнага матэрыялу, яго паўтарэнне або абагульненне. Для дамашняга задання можа прапаноўвацца толькі той матэрыял, які засвоены на вучэбных занятках. З мэтай папярэджання перагрузкі вучняў **настаўнік абавязаны сачыць за дазіроўкай дамашняга задання, тлумачыць на вучэбных занятках змест, парадак і прыёмы яго выканання**. Заданні павышанага ўзроўню складанасці могуць прапаноўвацца для самастойнага выканання вучням толькі па іх жаданні.

Аб'ём дамашняга задання па адпаведным вучэбным прадмеце павінен адпавядаць патрабаванням часткi першай пункта 31 Санітарных норм і правілаў з улікам яго аб'ёму па іншых вучэбных прадметах і магчымасцю выканання дамашняга задання па ўсіх прадметах у II класе на працягу не больш як 1,2 гадзіны, III-IV класах – 1,5 гадзіны, V-VI класах – за 2 гадзіны, у VII-VIII класах – 2,5 гадзіны, у IX-XI класах – 3 гадзін.

У адпаведнасці з падпунктам 1.3 пункта 3 артыкула 1 Кодэкса Рэспублікі Беларусь аб адукацыі канікулы – гэта планавыя перапынкі для адпачынку пры атрыманні адукацыі ў вочнай форме атрымання адукацыі, таму **дамашнія заданні на канікулы не задаюцца**.

Улік вывучэння зместу вучэбнага прадмета, наведвання вучнямі вучэбных заняткаў, вынікаў іх вучэбнай дзейнасці настаўнік вядзе ў класным журнале. **Выстаўляючы адзнаку ў класны журнал, настаўнік абавязаны выставіць яе ў дзённік вучня**.

**Недапушчальна патрабаваць ад настаўніка запаўнення справаздачнай аналітычнай інфармацыі аб паспяховасці вучняў.**

Патрабаванні да запаўнення класнага журнала змяшчаюцца ва ўказаннях да афармлення і вядзення класнага журнала.

Звяртаем увагу, што **пры афармленні старонак класнага журнала**, адведзеных для ўліку вывучэння зместу факультатыўных заняткаў, указваецца назва вучэбнай праграмы факультатыўных заняткаў (з маленькай літары, без двукосся), а не вучэбнага прадмета. Калі ў якасці назвы вучэбнай праграмы факультатыўных заняткаў выкарыстоўваецца цытата, то яна пішацца з вялікай літары і заключаецца ў двукоссе.

Калі на выкананне кантрольнай работы адводзіцца дзве вучэбныя гадзіны, то запіс у класным журнале неабходна размяшчаць на двух радках з указаннем адной даты. Напрыклад:

*22.11.2017 Кантрольная работа «…»*.

*22.11.2017 Кантрольная работа «…».*

Адзнака выстаўляецца ў графу на другія вучэбныя заняткі.

**АСАБЛІВАСЦІ АРГАНІЗАЦЫІ АДУКАЦЫЙНАГА ПРАЦЭСУ Ў ВЯЧЭРНІХ КЛАСАХ**

У адпаведнасці з пунктам 2 артыкула 153, пунктам 12 артыкула 158 Кодэкса Рэспублікі Беларусь аб адукацыі адукацыйная праграма сярэдняй адукацыі ў вячэрніх класах рэалізуецца ў вячэрняй і завочнай формах атрымання адукацыі. Адукацыйны працэс у вячэрніх класах арганізуецца па тыпавым вучэбным плане вячэрняй школы.

Вывучэнне ўсіх вучэбных прадметаў у X-XII вячэрніх класах ажыццяўляецца ў адпаведнасцi з патрабаваннямi вучэбных праграм па вучэбных прадметах для X-XI класаў устаноў адукацыі, якія рэалізуюць адукацыйныя праграмы агульнай сярэдняй адукацыі з улікам трохгадовага тэрміну навучання і выхавання на III ступені агульнай сярэдняй адукацыі згодна з тыпавым вучэбным планам вячэрняй школы на 2020/2021 навучальны год.

Пры арганізацыі адукацыйнага працэсу ў вячэрніх класах па ўсіх вучэбных прадметах выкарыстоўваюцца падручнікі і вучэбныя дапаможнікі, рэкамендаваныя для X і XI класаў устаноў агульнай сярэдняй адукацыі.

Дзяленне класаў на групы пры вывучэнні вучэбных прадметаў, у тым ліку і XII класа, ажыццяўляецца ў парадку, вызначаным для X-XI класаў устаноў агульнай сярэдняй адукацыі ў адпаведнасці з Палажэннем аб установе агульнай сярэдняй адукацыі.

Сумарная колькасць абавязковых кантрольных работ па вучэбных прадметах, прадугледжаных для вывучэння на III ступені агульнай сярэдняй адукацыі, раўнамерна размяркоўваецца на ўсе тры гады атрымання сярэдняй адукацыі. Кантрольныя работы праводзяцца ў адпаведнасці з графікам, зацверджаным кіраўніком установы агульнай сярэдняй адукацыі не больш чым па адным вучэбным прадмеце на дзень у адным класе. Правядзенне кантрольных работ ва ўстановах агульнай сярэдняй адукацыі ў пятніцу і на апошніх гадзінах вучэбных заняткаў забараняецца.

Для вучняў вячэрнiх класаў, якія атрымліваюць адукацыю ў завочнай форме, у кожнай чвэрці навучальнага года праводзяцца вучэбныя заняткі ў адпаведнасці з вучэбным планам вячэрняй школы (завочная форма атрымання адукацыі), а ў перыяд паміж вучэбнымі заняткамі – факультатыўныя, стымулюючыя заняткі і кансультацыі. Перыяд правядзення вучэбных заняткаў у кожнай чвэрці вызначаецца кіраўніком установы агульнай сярэдняй адукацыі і даводзіцца да ведама ўдзельнікаў адукацыйнага працэсу. Падчас вучэбных заняткаў праводзяцца абавязковыя кантрольныя, лабараторныя і практычныя работы.

Згодна з пунктам 11 Правілаў правядзення атэстацыі прамежкавая атэстацыя вучняў вячэрнiх класаў, якія атрымліваюць адукацыю ў завочнай форме, праводзіцца па выніках здачы залікаў з выстаўленнем адзнак у балах па дзесяцібальнай шкале. Матэрыялы для правядзення заліку па адпаведным вучэбным прадмеце распрацоўвае педагагічны работнік, які выкладае дадзены вучэбны прадмет. Расклад правядзення залікаў зацвярджае кіраўнік установы агульнай сярэдняй адукацыі, у якой створаны вячэрнія класы. Для правядзення аднаго заліку на кожнага вучня адводзіцца 1/3 акадэмічнай гадзіны.

Да здачы залікаў дапускаюцца вучні, якія выканалі прадугледжаныя ў вучэбнай праграме практычныя, лабараторныя і кантрольныя работы па кожным вучэбным прадмеце. Вынікі выканання гэтых работ улічваюцца пры выстаўленні агульнай адзнакі за залік.

Выніковая адзнака вучням па вучэбным прадмеце пры завочнай форме атрымання адукацыі выстаўляецца як сярэдняе арыфметычнае адзнак, атрыманых пры здачы залікаў.

Для вучняў вячэрнiх класаў можа быць арганізавана правядзенне факультатыўных заняткаў (вочная, завочная формы атрымання адукацыі), стымулюючых заняткаў (вочная, завочная формы атрымання адукацыі), падтрымліваючых заняткаў (вочная форма атрымання адукацыі), кансультацый (завочная форма атрымання адукацыі).

Пры арганізацыі адукацыйнага працэсу настаўнікі, якія арганізуюць адукацыйны працэс па вучэбных прадметах у вячэрніх класах, павінны кіравацца дадаткамі да дадзенага інструктыўна-метадычнага пісьма.

**Асаблівасці арганізацыі факультатыўных заняткаў музычнай, тэатральнай, харэаграфічнай і мастацкай накіраванасці**

У адпаведнасці з артыкулам 158 Кодэкса Рэспублікі Беларусь аб адукацыі факультатыўныя заняткі накіраваны на актывізацыю пазнавальнай дзейнасці вучняў, іх інтэлектуальнае, духоўнае і фізічнае развіццё, падрыхтоўку да самастойнага жыццёвага выбару, пачатку працоўнай дзейнасці і працягу адукацыі. Факультатыўныя заняткі могуць быць музычнай, харэаграфічнай, мастацкай, тэатральнай, спартыўнай і іншай накіраванасці.

Згодна з пунктам 61 Палажэння аб установе агульнай сярэдняй адукацыі факультатыўныя заняткі музычнай, харэаграфічнай, тэатральнай накіраванасці могуць праводзіцца сумесна настаўнікам, які рэалізуе змест адпаведнай вучэбнай праграмы факультатыўных заняткаў, і канцэртмайстрам (акампаніятарам).

Для арганізацыі факультатыўных заняткаў вучні, як правіла, аднаго або паралельных класаў, аб'ядноўваюцца ў групу. Напаўняльнасць групы для правядзення факультатыўных заняткаў рэгулюецца пунктам 62 Палажэння аб установе агульнай сярэдняй адукацыі. Заснавальнік установы агульнай сярэдняй адукацыі, у якой арганізуюцца факультатыўныя заняткі музычнай, тэатральнай, харэаграфічнай і мастацкай накіраванасці, мае права прыняць рашэнне аб арганізацыі адукацыйнага працэсу індывідуальна або ў групах з іншай напаўняльнасцю ў адпаведнасці з пунктам 63 Палажэння аб установе агульнай сярэдняй адукацыі.

Звяртаем увагу, што згодна з пунктам 77 Палажэння аб установе агульнай сярэдняй адукацыі заснавальнік установы агульнай сярэдняй адукацыі можа павялічыць агульную колькасць вучэбных гадзін, якая фінансуецца з рэспубліканскага і (або) мясцовых бюджэтаў.

Склады груп для правядзення факультатыўных заняткаў музычнай, тэатральнай, харэаграфічнай і мастацкай накіраванасці зацвярджаюцца загадам кіраўніка ўстановы агульнай сярэдняй адукацыі (пункт 65 Палажэння аб установе агульнай сярэдняй адукацыі).

Факультатыўныя заняткі музычнай, тэатральнай, харэаграфічнай і мастацкай накіраванасці праводзяцца ў адпаведнасці з асобным раскладам, які зацвярджаецца кіраўніком установы агульнай сярэдняй адукацыі (пункт 67 Палажэння аб установе агульнай сярэдняй адукацыі).

Пры складанні раскладу факультатыўных заняткаў, у тым ліку музычнай, тэатральнай, харэаграфічнай і мастацкай накіраванасці, неабходна выконваць патрабаванні да перапынкаў паміж вучэбнымі і факультатыўнымі заняткамі згодна з дадаткам 12 да спецыфічных санітарна-эпідэміялагічных патрабаванняў.

У адпаведнасці з часткай чацвёртай пункта 93 спецыфічных санітарна-эпідэміялагічных патрабаванняў пры арганізацыі факультатыўных заняткаў музычнай, харэаграфічнай, мастацкай і тэатральнай накіраванасці ва ўстановах агульнай сярэдняй адукацыі максімальная дапушчальная тыднёвая вучэбная нагрузка на аднаго вучня на тыдзень можа быць павялічана ў II-IV класах у аб'ёме 2 вучэбных гадзін, у V-IX класах – у аб'ёме 3 вучэбных гадзін.

Факультатыўныя заняткі музычнай, тэатральнай, харэаграфічнай і мастацкай накіраванасці праводзяцца ў адпаведнасці з вучэбнымі праграмамі, зацверджанымі Міністэрствам адукацыі Рэспублікі Беларусь і размешчанымі на нацыянальным адукацыйным партале: *https://adu.by /* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Дапрафесійная і прафесійная падрыхтоўка*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/3787-doprofessional-naya-i-professional-naya-podgotovka.html)*.*

Бягучая, прамежкавая і выніковая атэстацыя вучняў на факультатыўных занятках музычнай, тэатральнай, харэаграфічнай і мастацкай накіраванасці ажыццяўляецца на змястоўна-ацэначнай аснове без выстаўлення адзнак у балах.

У адпаведнасці з пунктам 10 Інструкцыі аб парадку запаўнення дакументаў аб адукацыі, дадаткаў да іх, дакументаў аб навучанні, уліку і выдачы дакументаў аб адукацыі, дадаткаў да іх, залатога, сярэбранага медалёў, дакументаў аб навучанні, зацверджанай пастановай Міністэрства адукацыі Рэспублікі Беларусь ад 27.07.2011 № 194, у бланк пасведчання аб агульнай базавай адукацыі (пасведчання аб агульнай базавай адукацыі з адзнакай) вучню, які за перыяд навучання і выхавання ў I-IX класах засвоіў змест факультатыўных заняткаў адпаведнай накіраванасці (музычнай, тэатральнай, харэаграфічнай, мастацкай), без выстаўлення адзнакі ў балах выконваецца запіс назвы вучэбнай праграмы гэтых факультатыўных заняткаў.

**АРГАНІЗАЦЫЯ АДУКАЦЫЙНЫХ МЕРАПРЫЕМСТВАЎ З ВУЧНЯМI**

**Работа з высокаматываванымі і адоранымі вучнямі**

У 2020/2021 навучальным годзе традыцыйна будуць праводзіцца:

рэспубліканская алімпіяда па вучэбных прадметах;

рэспубліканскі конкурс работ даследчага характару (канферэнцыя) вучняў па вучэбных прадметах;

рэспубліканскія турніры юных матэматыкаў і юных фізікаў;

алімпіяда школьнікаў Саюзнай дзяржавы «Расія і Беларусь: гістарычная і духоўная супольнасць»;

рэспубліканскія дыстанцыйныя мерапрыемствы па суправаджэнні інтэрнэт-алімпіяд, турніраў і конкурсаў ([*http://olimp.adu.by*](http://olimp.adu.by)*)* і інш.

**Працоўная практыка**

У адпаведнасці з пунктам 76 Палажэння аб установе агульнай сярэдняй адукацыі па завяршэнні навучальнага года з вучнямі V-VIII класаў устаноў агульнай сярэдняй адукацыі, якія маюць вучэбна-вопытныя ўчасткi (гаспадаркi), на працягу 5 дзён па 3 вучэбныя гадзіны на дзень праводзіцца працоўная практыка (усяго 15 вучэбных гадзін на клас).

Тэрміны, парадак арганізацыі практыкі зыходзячы з мясцовых умоў вызначае кіраўнік установы агульнай сярэдняй адукацыі.

Працоўная практыка можа праводзіцца таксама ў лагерах працы і адпачынку, а таксама ў парадку індывідуальнага працаўладкавання вучняў.

**Грамадска карысная праца**

З мэтай фарміравання ў вучняў усвядомленай патрэбы ў працы, павагі да людзей працы, клапатлівага і ашчаднага стаўлення да грамадскага здабытку і прыродзе ва ўстановах агульнай сярэдняй адукацыі, размешчаных як у гарадской, так і ў сельскай мясцовасці, можа быць арганізавана грамадска карысная праца з разліку 1 вучэбная гадзіна на тыдзень у ІІІ-VІІІ класах і 2 вучэбныя гадзіны на тыдзень – у ІХ-ХІ класах (пункт 77 Палажэння аб установе агульнай сярэдняй адукацыі).

Арганізацыя грамадска карыснай працы рэгулюецца палажэннямі пункта 71 спецыфічных санітарна-эпідэміялагічных патрабаванняў і дадатку 13 да названых патрабаванняў.

**ДАПРОФІЛЬНАЯ ПАДРЫХТОЎКА ВУЧНЯЎ І ПРАФАРЫЕНТАЦЫЙНАЯ РАБОТА**

**Дапрофільная падрыхтоўка** **і прафарыентацыйная работа** з'яўляюцца абавязковым падрыхтоўчым этапам для ўсвядомленага выбару вучнямі ўзроўню асноўнай адукацыі з улікам уласнай індывідуальнасці для працягу адукацыі па завяршэнні навучання і выхавання на II ступені агульнай сярэдняй адукацыі, які арыентаваны на:

выяўленне інтарэсаў і схільнасцей, здольнасцей вучняў;

аказанне псіхолага-педагагічнай дапамогі вучням у выбары вучэбных прадметаў для іх вывучэння на павышаным узроўні, профілю адукацыйнай праграмы дадатковай адукацыі дзяцей і моладзі;

фарміраванне ў вучняў унутранай патрэбы і гатоўнасці да свядомага выбару сферы працоўнай дзейнасці, умення суадносіць свае інтарэсы і здольнасці з патрабаваннямі, якія вылучаюцца абранай сферай працоўнай дзейнасці;

развіццё ў вучняў пазнавальных інтарэсаў і пазнавальнай актыўнасці, крэатыўнасці, здольнасці да прыняцця рашэння ў нестандартных сітуацыях, неабходнай для працоўнай мабільнасці.

Асноўнымі *структурнымі кампанентамі* дапрофільнай падрыхтоўкі з'яўляюцца:

прафарыентацыйная работа (інфармаванне, кансультаванне, дыягностыка і інш.);

псіхолага-педагагічнае суправаджэнне;

факультатыўныя заняткі;

аб'яднанні па інтарэсах;

адукацыйныя мерапрыемствы;

вывучэнне асобных вучэбных прадметаў на павышаным узроўні ў VIII-IX класах.

У адукацыйнай практыцы могуць рэалізоўвацца наступныя мадэлі арганізацыі дапрофільнай падрыхтоўкі і прафарыентацыйнай работы:

у межах адной установы агульнай сярэдняй адукацыі;

у форме сеткавага ўзаемадзеяння ўстаноў агульнай сярэдняй адукацыі;

у форме сеткавага ўзаемадзеяння ўстаноў агульнай сярэдняй, прафесійна-тэхнічнай, сярэдняй спецыяльнай, вышэйшай адукацыі, дадатковай адукацыі дзяцей і моладзі.

Для вучняў IX класа, якія жадаюць працягнуць адукацыю па тэхнічных спецыяльнасцях на ўзроўнях прафесійна-тэхнічнай і сярэдняй спецыяльнай адукацыі, рэкамендуем арганізаваць факультатыўныя заняткі, накіраваныя на павышэнне іх графічнай пісьменнасці па вучэбнай праграме «Тэхнічная графіка» *(https://adu.by /* [*Адукацыйны працэс. 2020/2021 навучальны год / Агульная сярэдняя адукацыя. 2020/2021 / Дапрафесійная і прафесійная падрыхтоўка*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/3787-doprofessional-naya-i-professional-naya-podgotovka.html)*)*. Пры правядзенні факультатыўных заняткаў можна выкарыстоўваць падручнік «Чарчэнне. 9 клас» (аўтар – В.Н. Вінаградаў, Мінск: Нац. ін-т адукацыі, 2014).

З мэтай навукова-метадычнай падтрымкі дапрофільнай падрыхтоўкі і прафарыентацыйнай работы на нацыянальным адукацыйным партале:

функцыянуе рэсурс «Дыстанцыйны ўсенавуч для настаўніка» *(*[*http://e-asveta.adu.by*](http://e-asveta.adu.by/)*)*, які змяшчае карысныя спасылкі, дыдактычныя матэрыялы для класнага кіраўніка па прафарыентацыйнай рабоце з вучнямі ва ўстановах агульнай сярэдняй адукацыі*;*

рэгулярна праводзяцца анлайн-кансультацыі, фармат якіх дазваляе педагогам атрымаць адказы на пытанні, што датычацца арганізацыі дапрофільнай падрыхтоўкі і прафарыентацыйнай работы;

размяшчаюцца артыкулы пра псіхолага-педагагічнае суправаджэнне працэсу дапрофільнай падрыхтоўкі і профільнага навучання вучняў *(https://adu.by /* [*Педагогам / Педагагічная майстэрня / Артыкулы*](https://adu.by/ru/uchitelyu/pedmasterskaya.html)*).*

**АРГАНIЗАЦЫЯ МЕТАДЫЧНАЙ РАБОТЫ З НАСТАЎНІКАМІ**

Для забеспячэння бесперапыннай адукацыі педагагічных работнікаў у рэспубліцы існуе пэўная сістэма: падрыхтоўка педагогаў у межах павышэння кваліфікацыі ў вочнай і дыстанцыйных формах навучання адзін раз на тры гады, метадычнае суправаджэнне ў перыяд паміж павышэннямі кваліфікацыі на розных узроўнях (ад установы адукацыі да рэспубліканскага) і ў розных формах, самаадукацыйная дзейнасць.

Метадычная работа павінна быць накіравана на аказанне дзейснай дапамогі педагогам з боку метадычных службаў, кіраўнікоў устаноў адукацыі і іх намеснікаў, вопытных калег. Час дыктуе неабходнасць новых падыходаў і форм прафесійнага ўзаемадзеяння педагогаў.

**Асноўнымі задачамі метадычнай работы ў 2020/2021 навучальным годзе з'яўляюцца:**

актуалізацыя і паглыбленне ведаў настаўнікаў пра сучасныя падыходы і спосабы арганізацыі самастойнай і калектыўнай вучэбна-пазнавальнай дзейнасці вучняў, удасканаленне методыкі выкладання вучэбных прадметаў, авалоданне здароўезберагальнымі адукацыйнымі тэхналогіямі;

уключэнне настаўнікаў у дзейнасць па засваенні эфектыўных спосабаў арганізацыі, актывізацыі, кіравання і кантролю вучэбна-пазнавальнай дзейнасці вучняў па вучэбных прадметах на вучэбных занятках і пры выкананні дамашняй работы;

засваенне настаўнікамі спосабаў арганізацыі навучання вучняў з шырокім выкарыстаннем сучасных сродкаў камунікацыі, анлайн-узаемадзеяння, дыстанцыйнага навучання і адукацыйных Інтэрнет-рэсурсаў;

удасканаленне адукацыйнага працэсу па вучэбных прадметах з улікам рэкамендацый па выніках вывучэння якасці агульнай сярэдняй адукацыі, праведзенага Нацыянальным інстытутам адукацыі;

метадычнае суправаджэнне росту прафесійнай кампетэнтнасці настаўнікаў і іх паспяховай атэстацыі;

інфармаванне педагагічных работнікаў аб нарматыўным прававым, навукова-метадычным забеспячэнні адукацыйнага працэсу па вучэбных прадметах, навінках педагагічнай літаратуры.

**Звяртаем увагу, што недапушчальна патрабаваць розныя пісьмовыя аналізы і справаздачы аб праведзеных метадычных мерапрыемствах**.

**На працягу 2020/2021 навучальнага года ў межах метадычнай работы рэкамендуецца:**

арганізаваць дзейнасць метадычных аб'яднанняў і іншых метадычных фарміраванняў настаўнікаў (школы ўдасканалення прафесійнага майстэрства; школы эфектыўнага педагагічнага вопыту, творчых груп, дыялагічных пар і інш.) па пытаннях арганізацыі, кіравання і кантролю калектыўнай і самастойнай вучэбна-пазнавальнай дзейнасці вучняў па вучэбных прадметах, дапрофільнай падрыхтоўкі, профільнага навучання вучняў X-XI класаў, іншых актуальных напрамках;

забяспечыць настаўніцтва маладых спецыялістаў, працу школ маладых настаўнікаў;

выкарыстоўваць разнастайныя формы навучання (летнія школы, моўныя і метадычныя практыкумы, абмен эфектыўным педагагічным вопытам, майстар-класы, педагагічныя студыі, урокі для дарослых, семінары і канферэнцыі ў online-фармаце, сеткавыя супольнасці, вэб-квэсты, адкрытыя адукацыйныя курсы, размешчаныя ў асяроддзі дыстанцыйнага навучання, віртуальныя (анлайн) экскурсіі, кансультацыі спецыялістаў і інш.).

**На жнівеньскіх прадметных секцыях настаўнікаў рэкамендуецца абмеркаваць наступныя пытанні:**

1. Нарматыўнае прававое і навукова-метадычнае забеспячэнне агульнай сярэдняй адукацыі ў 2020/2021 навучальным годзе:

адукацыйныя стандарты агульнай сярэдняй адукацыі (пачатковай, базавай, сярэдняй);

абноўленыя вучэбныя праграмы па вучэбных прадметах Х класа;

вучэбныя дапаможнікі новага пакалення па вучэбных прадметах і асаблівасці работы з імі;

новыя вучэбна-метадычныя дапаможнікі для настаўнікаў, метадычныя публікацыі ў прадметных навукова-метадычных часопісах;

рэкамендацыі па выніках вывучэння якасці адукацыі як інфармацыйная аснова ўдасканалення адукацыйнага працэсу;

рэкамендацыі, падрыхтаваныя па выніках рэспубліканскіх кантрольных работ па вучэбных прадметах «Хімія», «Матэматыка», «Геаграфія», праведзеных у 2019/2020 навучальным годзе для вучняў VIII класа. Названыя рэкамендацыі размешчаны на нацыянальным адукацыйным партале *(https://adu.by /* [*Педагогам / Рэспубліканскі маніторынг якасці адукацыі*](https://adu.by/ru/uchitelyu/monitoring-kachestva-obrazovaniya.html)*)*.

2. Аналіз вынікаў работы метадычных фарміраванняў настаўнікаў у 2019/2020 навучальным годзе. Планаванне работы метадычных фарміраванняў у 2020/2021 навучальным годзе.

Дзейнасць усіх метадычных фарміраванняў павінна планавацца з улікам адукацыйнага і кваліфікацыйнага ўзроўняў педагагічных работнікаў, іх прафесійных інтарэсаў, запытаў. Праца школы маладога настаўніка павінна быць накіравана на адаптацыю педагогаў да прафесіі, аказанне ім дапамогі ў авалоданні асновамі прафесійнага майстэрства, фарміраванне ў іх патрэбы ў бесперапыннай самаадукацыі.

З мэтай забеспячэння ўмоў для развіцця прафесійных кампетэнцый педагогаў у дзяржаўнай установе адукацыі «Акадэмія паслядыпломнай адукацыі» ў 2020/2021 навучальным годзе плануецца правядзенне павышэння кваліфікацыі і навучальных курсаў (тэматычных семінараў).

Падрабязная інфармацыя аб курсавых і міжкурсавых мерапрыемствах, рэкамендацыі па змесце і арганізацыі метадычнай работы з педагогамі ў 2020/2021 навучальным годзе размешчаны на сайце ДУА «Акадэмія паслядыпломнай адукацыі» *(*[*www.academy.edu.by*](http://www.academy.edu.by/)*).*